Verkossa toimivat palvelut / digitaaliset palvelut M07

|  |
| --- |
| Tuki laajakaistainfrastruktuuriin, myös sen luomiseen, parantamiseen ja laajentamiseen, passiiviseen laajakaistainfrastruktuuriin sekä laajakaistan ja julkisten sähköisen hallinnon ratkaisujen saatavuuteen (koodi 7.3) |
| Kuvaus:  Toimenpiteessä toteutetaan hankkeita, joilla suunnitellaan, selvitetään ja kehitetään  verkossa tarjottavia palveluita ja niiden käyttöönottoa ja hyödyntämistä. Toimenpiteessä voidaan tukea paikallisista tarpeista lähteviä palveluratkaisuja, jotka tukevat asumista ja yrittämistä maaseudulla. Hankkeilla voidaan myös parantaa asiakaslähtöisten digitaalisten palvelujen käytettävyyttä ja niiden käytön aktiivisuutta.  Tuki myönnetään yleishyödyllisille kehittämishankkeille ja yleishyödyllisille investointihankkeille. |
| Mitä:  Hyväksyttäviä kustannuksia ovat hankkeiden toteuttamisesta aiheutuvat, tarpeelliset ja kohtuulliset  kustannukset. Kehittämishankkeen tuki voi kattaa hankkeeseen liittyvät, tarpeelliset pienhankinnat.  Tukea voidaan myöntää seuraaviin yleishyödyllisen kehittämishankkeen toteuttamisesta aiheutuviin kohtuullisiin kustannuksiin:   * palkka- ja palkkiokustannuksiin; * matkakustannuksiin; * ostopalveluiden hankintaan; * vuokrakustannuksiin; * materiaali- ja muihin toteutuksen kannalta välttämättömiin kustannuksiin   Tukea voidaan myöntää seuraaviin yleishyödyllisten investointihankkeiden toteuttamisesta maaseutualueilla aiheutuviin kustannuksiin asetuksen 1305/2013 45 artiklan mukaisesti:   * rakennuksen, rakennelman tai rakenteen suunnittelu-, rakentamis-, korjaamis-, laajentamis- ja hankkimiskustannuksiin, leasing-vuokraus mukaan luettuna; ml. laajakaistainfrastruktuurin rakentaminen, parantaminen ja laajentaminen, passiivisen laajakaistainfrastruktuurin sekä laajakaistan ja sähköisten ratkaisujen parantaminen; * koneiden, laitteiden ja välineiden hankkiminen tai ostoleasing enintään omaisuuden markkina-arvoon asti; * sellaisen kiinteistön tai sen osan hankinnasta aiheutuviin kustannuksiin, jossa hankittavalla alueella oleva rakennus muodostaa valtaosan kiinteistön arvosta ja on tarpeen tuettavassa toiminnassa; * hyväksyttäviin kustannuksiin liittyvät yleiskulut, kuten rakennussuunnittelijoiden ja konsulttien palkkiot, ekologista ja taloudellista kestävyyttä koskevaan neuvontaan liittyvät palkkiot, mukaan lukien toteutettavuustutkimukset, hankkeen toteutuksen aikaiset palo- ja talkoovakuutusmaksut, tarpeellisista luvista tai rekisteröintimaksuista aiheutuvat kustannukset; * seuraavat aineettomat investoinnit: tietokoneohjelmistojen hankkiminen tai kehittäminen ja patenttien, käyttölupien, tekijänoikeuksien ja tavaramerkkien hankkiminen; * tukea voidaan myöntää maan hankinnasta aiheutuviin kustannuksiin siltä osin kuin maan osuus ei ylitä kymmentä prosenttia koko hankkeen tukikelpoisista kustannuksista.   Tuki voidaan myöntää välillisten yleiskustannusten osalta prosenttimääräisenä korvauksena tai tositeperusteisesti. |
| Kenelle:  Tuensaajina voivat olla julkisoikeudelliset yhteisöt ja yksityisoikeudelliset yhteisöt silloin, kun yksityisoikeudellisen yhteisön pääasiallinen tarkoitus on muu kuin taloudellinen toiminta tai jonka toiminnan ensisijainen päämäärä ei ole voiton tavoittelu. Tuensaajina voivat olla mm. kunnat, yhdistykset, järjestöt ja osuuskunnat. |
| Tukitaso:  Kehittämishankkeen julkisen tuen osuus on enintään 100 % hyväksyttävistä kustannuksista.  Yleishyödyllisen investointihankkeen julkisen tuen osuus on enintään 75 % hyväksyttävistä kustannuksista. |
| Ehdot ja kriteerit:  Yleishyödylliseen kehittämishankkeeseen voidaan myöntää tukea, jos se ei muodostu valtiontueksi. Edellytyksenä on lisäksi, että ohjelman mukainen toiminta on sellaista, ettei siitä saatava hyöty rajoitu alueellisesti tai hyötyjien perusteella yhteen tai harvaan ennalta tiedossa olevaan ryhmään.  Jos yleishyödyllisen kehittämishankkeen lopputulos on sellainen, että siihen syntyy tekijänoikeus tai se täyttää patentin tai muun aineettoman oikeuden suojan saamisen edellytykset, tuen myöntämisen edellytyksenä on, ettei aineetonta oikeutta suojata eikä tekijänoikeutta tai muuta aineetonta oikeutta siirretä tuen saajalta yrityksen tai yritysten yksin tai pääasiassa hyödynnettäväksi.  Yleishyödyllisen kehittämishankkeen pääasiallisena tavoitteena ei saa olla tavanomaisten yrityksen kehittämiseen tai tuotekehitykseen liittyvien kustannusten poistaminen, eikä tuen avulla tule kehittää hyödykettä tai palvelua, joka on välittömästi tai vähäisin lisätoimin yrityksen tai tietyn yritysryhmän hyödynnettävissä korvauksetta tai käypää korvausta alemmalla hinnalla.  Tukea ei myönnetä sellaiseen toimintaan, joka kuuluu julkisoikeudellisen yhteisön lakisääteisen pakollisen perustehtävän hoitamiseen. Sellaiseen julkisoikeudellisen yhteisön harkinnanvaraiseen toimintaan, jonka perusteista säädetään lailla, voidaan myöntää tukea vain erittäin perustellusta syystä. |
| Toimi näin:  Kehittämishankkeeseen tai yleishyödylliseen investointiin voit hakea tukea alueesi ELY-keskuksesta tai Leader-ryhmästä.  Yhteystiedot löydät täältä: <http://www.mavi.fi/fi/tietoa-meista/Sivut/kumppanihaku.aspx> |
| Sähköinen hakulomake tai asiointipalvelu:  <http://hyrra.mavi.fi/login.html> |
| Katso myös:  Laki maaseudun kehittämisen tukemisesta:  <http://finlex.fi/fi/laki/ajantasa/2014/20140028>  Hanketoimintaa ohjaava valtioneuvoston asetus:  <http://finlex.fi/fi/laki/ajantasa/2014/20141174> |
| [www.maaseutu.fi](http://www.maaseutu.fi)  <http://www.mavi.fi/fi/tuet-ja-palvelut/hanketoimija/Sivut/maaseudun_hanketuet.aspx> |
|  |